CELEX: 62008CN0279
Language: da
Date: 2008-06-25 00:00:00
Title: Sag C-279/08 P: Appel iværksat den 25. juni 2008 af Kommissionen for De Europæiske Fællesskaber til prøvelse af dom afsagt den 10. april 2008 af Retten i Første Instans (Femte Udvidede Afdeling) i sag T-233/04, Kongeriget Nederlandene, støttet af Forbundsrepublikken Tyskland, mod Kommissionen for De Europæiske Fællesskaber

30.8.2008   
            
            
               DA
            
            
               Den Europæiske Unions Tidende
            
            
               C 223/30
            
         Appel iværksat den 25. juni 2008 af Kommissionen for De Europæiske Fællesskaber til prøvelse af dom afsagt den 10. april 2008 af Retten i Første Instans (Femte Udvidede Afdeling) i sag T-233/04, Kongeriget Nederlandene, støttet af Forbundsrepublikken Tyskland, mod Kommissionen for De Europæiske Fællesskaber
   (Sag C-279/08 P)
   (2008/C 223/47)
   Processprog: nederlandsk
   Parter
   Appellant: Kommissionen for De Europæiske Fællesskaber (ved H. van Vliet, K. Gross og C. Urraca Gaviedes, som befuldmægtigede)
   De andre parter i appelsagen: Kongeriget Nederlandene og Forbundsrepublikken Tyskland
   Påstande
   Kommissionen har nedlagt følgende påstande:
   
               —
            
            
               Principalt
               
                           a)
                        
                        
                           Den anfægtede dom ophæves.
                        
                     
                           b)
                        
                        
                           Søgsmålet med påstand om annullation af beslutningen afvises.
                        
                     
                           c)
                        
                        
                           Kongeriget Nederlandene tilpligtes at betale sagens omkostninger for Retten og omkostningerne vedrørende denne appelsag.
                        
                     
         
               —
            
            
               Subsidiært
               
                           a)
                        
                        
                           Den anfægtede dom ophæves.
                        
                     
                           b)
                        
                        
                           Søgsmålet med påstand om annullation af beslutningen forkastes.
                        
                     
                           c)
                        
                        
                           Kongeriget Nederlandene tilpligtes at betale sagens omkostninger for Retten og omkostningerne vedrørende denne appelsag.
                        
                     
         Anbringender og væsentligste argumenter
   
               —
            
            
               Med sit første anbringende har Kommissionen anført, at Retten med urette antog Kongeriget Nederlandenes søgsmål til realitetsbehandling.
               Efter Kommissionens opfattelse fremgår det af Domstolens praksis, navnlig af kendelsen i sag C-164/02, at en medlemsstat ikke kan begære annullation af en kommissionsbeslutning, hvormed Kommissionen erklærer, at støtteforanstaltninger, som medlemsstaten har anmeldt, er forenelige med fællesmarkedet.
            
         
               —
            
            
               Med sit andet anbringende anfører Kommissionen (subsidiært), at Retten med urette kom til det resultat, at den omtvistede foranstaltning ikke er selektiv, dvs. at den ikke begunstiger visse virksomheder i artikel 87, stk. 1, EF's forstand. Kommissionen gør endvidere gældende, at Retten med urette fastslog, at uanset om foranstaltningen er selektiv, vil den henset til sit formål ikke udgøre statsstøtte, og at foranstaltningen er begrundet efter systemets karakter og opbygning.